CELEX: C2006/131/14
Language: hu
Date: 2006-06-03 00:00:00
Title: C-3/04. sz. ügy: A Bíróság (első tanács)  2006. március 16-i  ítélete (a Rechtbank Utrecht előzetes döntéshozatal iránti kérelme) – Poseidon Chartering BV kontra Marianne Zeeschip VOF, Albert Mooij, Sjoerdtje Sijswerda, Gerrit Schram (86/653/EGK irányelv – Önálló vállalkozóként működő kereskedelmi ügynökök – A kereskedelmi ügynök fogalma – Egyetlen szerződés megkötése és több éven keresztül évente történő meghosszabbítása)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/8
            
         A Bíróság (első tanács) 2006. március 16-i ítélete (a Rechtbank Utrecht előzetes döntéshozatal iránti kérelme) – Poseidon Chartering BV kontra Marianne Zeeschip VOF, Albert Mooij, Sjoerdtje Sijswerda, Gerrit Schram
   (C-3/04. sz. ügy) (1)
   
   (86/653/EGK irányelv - Önálló vállalkozóként működő kereskedelmi ügynökök - A kereskedelmi ügynök fogalma - Egyetlen szerződés megkötése és több éven keresztül évente történő meghosszabbítása)
   (2006/C 131/14)
   Az eljárás nyelve: holland
   A kérdést előterjesztő bíróság
   Rechtbank Utrecht
   Az alapeljárás felei
   
      Felperes: Poseidon Chartering BV
   
      Alperes: Marianne Zeeschip VOF, Albert Mooij, Sjoerdtje Sijswerda, Gerrit Schram
   Tárgy
   Előzetes döntéshozatal iránti kérelem – Rechtbank Utrecht – A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv (HL L 382., 17.o.; magyar nyelvű különkiadás 6. fejezet, 1. kötet, 177. o.) 1. cikke (2) bekezdésének az értelmezése – A kereskedelmi ügynök fogalma – Olyan önálló vállalkozóként működő közvetítő, aki a hajótulajdonos nevében, jutalék fejében folytatott tárgyalásokat annak idején valamely hajóbérleti szerződésről, valamint minden évben annak meghosszabbításáról
   Rendelkező rész
   A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv 1. cikkének (2) bekezdését úgy kell értelmezni, hogy ha egy önálló vállalkozóként működő közvetítőt csak egyetlen, utóbb több éven keresztül évente meghosszabbított szerződés megkötésével bíztak meg, akkor az e rendelkezés által előírt állandóság feltétele megköveteli, hogy a közvetítőt a megbízó e szerződés sorozatos meghosszabbítására irányuló tárgyalások lefolytatásával is megbízza.
   
      (1)  HL C 59., 2004.3.6.